# Theraps heterospilus

Theraps heterospilus és una espècie de peix pertanyent a la família dels cíclids i a l'ordre dels perciformes.

## Descripció

Fa 24 cm de llargària màxima. Cos ovalat, comprimit lateralment i amb el cap prominent i la boca petita situada a la part frontal baixa del cap. Presenta un color de fons groc clar amb tonalitats ataronjades, verdós a la part superior i rosa a la inferior (n'hi ha espècimens amb tot el cos tacat de petites marques de color negre accentuades a la part baixa del cos, però sempre presenten els mateixos colors de base). Aletes de color blau intens amb línies verdes i morades. Iris esquitxat de diversos colors. 4-7 línies transversals amb origen a la base de l'aleta caudal. Els joves tenen un color groc marró com a base, franges transversals i un color gris opac al cap. Els mascles solen ésser més grossos i tindre les aletes amb un acabat més fi, mentre que les femelles les poden presentar romes. Ambdós sexes tenen coloracions similars.

## Reproducció

Els ous són ovoides. El mascle defensa el territori de posta i, quan els ous fan la desclosa, els pares traslladen les cries a un amagatall més ampli. Després de 10 dies els peixets ja neden lliures.

## Alimentació

És un peix predominantment herbívor i, en captivitat, es nodreix d'espirulina, pèsols cuits i fulles d'enciam i espinacs.

## Hàbitat i distribució geogràfica

És un peix d'aigua dolça, bentopelàgic i de clima tropical (26 °C-30 °C), el qual viu a l'Amèrica Central: els rius Candelaria i Usumacinta al vessant atlàntic del sud de Mèxic i Guatemala.

## Observacions

És inofensiu per als humans i el seu índex de vulnerabilitat és baix (19 de 100).

## Referències

* 1 2 Catalogue of Life Arxivat 2014-11-01 a Wayback Machine. (anglès)
* ↑ The Taxonomicon (anglès)
* ↑ Encyclopedia of Life (anglès)
* 1 2 Kullander, S. O., 2003. Cichlidae (Cichlids). P. 605-654. A: R. E. Reis, S. O. Kullander i C. J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.
* 1 2 3 Cíclidos México Arxivat 2014-11-01 a Wayback Machine. (castellà)
* ↑ Egg Characteristics of Theraps heterospilus - FishBase (anglès)
* 1 2 Conkel, D., 1993. Cichlids of North and Central America. T. F. H. Publications, Inc., els Estats Units. Pàg. 144.
* ↑ Espinosa Pérez, H., M. T. Gaspar Dillanes i P. Fuentes Mata, 1993. Listados faunísticos de México. III. Los peces dulceacuícolas mexicanos. Univ. Nacional Autónoma de México. 1-98 + map.
* ↑ Miller, R. R., 2006. Freshwater fishes of México. Chicago (University of Chicago Press). xxvi + 1-490.
* ↑ List of Freshwater Fishes reported from Guatemala - FishBase (anglès)
* ↑ Nelson, J. S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units. Pàg. 152.
* ↑ Page, L. M., H. Espinosa-Pérez, L. D. Findley, C. R. Gilbert, R. N. Lea, N. E. Mandrak, R. L. Mayden i J. S. Nelson, 2013. Common and scientific names of fishes from the United States, Canada, and Mexico. Setena edició. American Fisheries Society, Special Publication 34. I + xii + 1-384.
* 1 2 FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 2000. Base de dades de la col·lecció de peixos del Gulf Coast Research Laboratory (GCRL). The Gulf Coast Research Laboratory (GCRL), Ocean Springs, Mississipi, els Estats Units.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Axelrod, H. R., 1993. The most complete colored lexicon of cichlids. T. F. H. Publications, Neptune City, Nova Jersey. 864 p. Pàg. 583.
* Baensch, H. A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle (Baixa Saxònia), Alemanya. 864 p. Pàgs. 702-704.
* McMahan, C. D., A. D. Geheber i K. R. Piller, 2010. Molecular systematics of the enigmatic Middle American genus Vieja (Teleostei: Cichlidae). Molecular Phylogenetics and Evolution 57: 1293-1300. Pàg. 1299.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)